is de nn nb pt en en en en en en en hu en en en fr en en en sv en en en tr en en en en en ca en en en en en en en en en en en en es lv en en en en ar en en en hu hu is fi is lt is da is cs ceb is is hbs_lat is is is is tr kw is is pt cs is is pl is is is is is is is is tr is es is es is is is is is is tr is is is is is is is fi hu hbs_lat is es is is es is es pt is is is en is en bn is hu ceb fi is lt is da is cs is is hbs_lat is is is is tr kw ceb is pt is is is is is is is is is is is is is is is is cs is is is is is is is is is is is is is is is is is pt is is it is es hu de en de en hu en is is is is de da is is en is is is is is de en is is gn is es is war is hbs_lat is pt en is vi
Í reiknivélum okkar getur þú borið saman lánakosti, reiknað kostnað við breytingu á lánstíma og reiknað ÍLS lán
Okkar hlutverk er að stuðla að jafnvægi á húsnæðismarkaði og að allir hafi jafna möguleika á að eignast húsnæði
Í mánaðarskýrslu Íbúðalánasjóðs er fjallað ítarlega um íbúðamarkaðinn, leigumarkaðinn, lánamarkaðinn og byggingamarkaðinn.
Árleg hlutfallstala kostnaðar er prósentutala sem mælir vexti og lántökukostnað á ársgrundvelli. Árleg hlutfallstala kostnaðar sýnir því árlegan kostnað af láni í einni prósentutölu. Talan er ætluð fyrir neytendur til að finna út hvaða lánveitandi er með hagkvæmasta lánstilboðið, því lægri sem talan er því hagstæðara er lánið.
Reikniformúla fyrir árlega hlutfallstölu kostnaðar er skilgreind í reglugerð í samræmi við ákvæði laga um neytendalán, og útreikningur á tölunni því alltaf sá sami, óháð lánveitanda. Ef lánið er verðtryggt er útreikningurinn miðaður við ársverðbólgu samkvæmt tólf mánaða breytingu vísitölu neysluverðs. Það getur hins vegar verið villandi fyrir neytanda að bera saman árlega hlutfallstölu kostnaðar á verðtryggðu og óverðtryggðu láni þar sem hún ein og sér gefur ekki nægilega skýra mynd af raunkostnaði lána þegar forsendur lánsins eru breytilegar. Því hentar árleg hlutfallstala kostnaðar vel til að bera saman tvö verðtryggð lán en síður til að bera saman verðtryggt og óverðtryggt lán.
Ef fram koma upplýsingar um vexti eða kostnað af láni í auglýsingum eða kynningarefni um lánssamninga ber að birta jafnframt upplýsingar um:
Útlánsvexti, fasta og/eða breytilega, ásamt nákvæmri lýsingu á öllum kostnaði
Heildarfjárhæð láns og lánshlutfall miðað við gefnar forsendur
Heildarfjárhæð sem neytandi þarf að greiða og fjárhæð afborgana.
Upplýsingar fyrir gerð lánssamnings
Lánveitanda ber að veita neytanda ýmsar upplýsingar áður en lánssamningur er gerður, þar á meðal margvíslegar upplýsingar um það lán sem í boði er, upplýsingar umþróun höfuðstóls og greiðslubyrði sem og þróun verðlags og vaxta, ef lánið er verðtryggt greiðsluáætlun þar sem gert er ráð fyrir meðalársverðbólgu síðustu 10 ára. Þar að auki ber í ákveðnum tilfellum að kynna fyrir lánveitanda niðurstöðu lánshæfis- og greiðslumats.
Með þessari upplýsingagjöf á neytandi að vera betur í stakk búinn til að meta kosti sína, bera saman ólík tilboð og taka upplýsta ákvörðun um lántöku.
Í stöðluðu upplýsingablaði koma meðal annars fram upplýsingar um:
Fjölda, tíðni og fjárhæð greiðslna
Gildistíma lánssamnings og skilyrði fyrir nýtingu láns
Heildarlántökukostnað og tengdan kostnað
Rétt til falla frá lánssamningi
Skyldu til endurgreiðslu ef fallið er frá samningi
Rétt til að greiða aukaafborganir inn á lán fyrir gjalddaga
Þróun höfuðstóls og greiðslubyrði og verðlags og vaxta
Lánveitanda ber að veita neytanda almennar upplýsingar og dæmi um breytingar á höfuðstól og greiðslubyrði verðtryggðra lána, dæmi um breytingar á greiðslubyrði óverðtryggðra lána og almennar upplýsingar um þróun verðlags og ráðstöfunartekna síðustu 10 ára. Eru þessar upplýsingar birtar á heimasíðu Neytendastofu og má nálgast hér. Vakin er athygli á því að í upplýsingunum er greiðslubyrði óverðtryggðra lána sýnd jöfn og óbreytt út 40 ára lánstíma. Slík lán eru ekki í boði á íslenska markaðnum. Óverðtryggðu lánin sem bjóðast eru með föstum vöxtum til skamms tíma, flest til þriggja eða fimm ára og greiðslubyrði breytis þar af leiðandi ef vextir breytast. Því væri réttara að tala um þriggja eða fimm ára lán í þessu samhengi.
Greiðsluáætlun fyrir verðtryggt lán
Ef um verðtryggt lán er að ræða ber lánveitanda að afhenda neytanda greiðsluáætlun fyrir lánssamninginn þar sem gert er ráð fyrir meðalársverðbólgu síðustu 10 ára.
Áður er samningur er gerður á neytandi rétt á að á afrit af drögum að lánssamningi, enda biðji neytandi um það. Ber lánveitanda þá að afhenda afritið neytanda að kostnaðarlausu. Þetta gildir þó ekki ef lánveitandi er ófús til að gera lánssamning við neytandann þegar beiðnin er lögð fram.
Var þessi síða gagnleg?
Hvað mætti betur fara ?
Borgartúni 21, 105 Rvk.
Ártorgi 1, 550 Sauðárkróki
Mest skoðað á vefnum
Fáðu beint samband við þjónustufulltrúa og mínar síður
Hringdu í síma 569 6900 eða fáðu beint netsamband við þjónustufulltrúa.
Opnunartími þjónustuvers er milli 09:00 – 16:00 alla virka daga.
Einnig er hægt að skoða stöðu lána á mínum síðum.
Láttu í þér heyra. Sendu okkur fyrirspurn, ábendingu, hrós eða kvörtun hér á vefnum.
Þessi síða notar vafrakökur